**ร่างขอบเขตของงาน (Terms Of Reference: TOR)**

**โครงการก่อสร้างและปรับปรุงแหล่งน้ำ กปภ.สาขากาฬสินธุ์**

**อ.เมือง จ.กาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. วัตถุประสงค์**

 การประปาส่วนภูมิภาคเขต 6 มีความประสงค์จะดำเนินการประกวดราคาจ้างเหมา โครงการก่อสร้างและปรับปรุงแหล่งน้ำ กปภ.สาขากาฬสินธุ์ อ.เมือง จ.กาฬสินธุ์ จึงมีความประสงค์จะประมูลจ้างเหมางานนี้ด้วยระบบอิเล็กทรอนิกส์ (e-Auction)

**2**. **ขอบเขตของงาน**

 กำหนดให้มีการ ก่อสร้าง จัดหา ติดตั้ง วางท่อ HDPE100 OD.560 มม. PN.8, ท่อ HDPE100 OD. 500 มม. PN. 6.3, ท่อปลอก S. Ø 800 มม., ท่อปลอก S. Ø 700 มม., ท่อ S. Ø 600 มม.ชนิดใต้ดิน, ท่อ S. Ø 500 มม.ชนิดใต้ดิน, ท่อ S. Ø 500 มม.ชนิดบนดิน, ท่อ S. Ø 400 มม.ชนิดใต้ดิน, ท่อ S. Ø 300 มม.ชนิดใต้ดิน ความยาวรวมประมาณ **4,304** เมตร พร้อมติดตั้งอุปกรณ์ประกอบท่อ และ จัดหา ติดตั้ง เครื่องสูบน้ำแรงต่ำ ขนาดสูบน้ำได้ไม่น้อยกว่า 800 ลบ.ม./ชม. ส่งน้ำได้สูงไม่น้อยกว่า 60 เมตร ประสิทธิภาพไม่น้อยกว่า 70 % ความเร็วรอบไม่เกิน 1,500 รอบ/นาที ขับเคลื่อนด้วยมอเตอร์ไฟฟ้าขนาดไม่น้อยกว่า 335 แรงม้า พร้อมติดตั้งอุปกรณ์ควบคุมมอเตอร์ครบชุด แล้วเสร็จเรียบร้อยถูกต้องตามแบบแปลน และตามรายการรายละเอียดของสัญญาโดยครบถ้วน ทุกประการ

###### **3. คุณสมบัติผู้มีสิทธิเสนอราคา**

 ผู้มีสิทธิ เสนอราคาจะต้องมีคุณสมบัติ ดังต่อไปนี้

 3.1 ผู้เสนอราคาต้องเป็นผู้มีอาชีพรับจ้างงานที่จะประกวดราคาจ้าง

 3.2 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 3.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศประกวดราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

 3.4 ผู้เสนอราคาต้องไม่เป็นผู้ที่ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 3.5 ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างของ กปภ. ชั้น 1 – 5 ผู้รับจ้างที่ขาดการต่อทะเบียนจะต้องนำเอกสารงบการเงินปีล่าสุด พร้อมชำระค่าธรรมเนียมการขอต่อทะเบียนผู้รับจ้างให้แล้วเสร็จก่อนวันยื่นข้อเสนอ มิฉะนั้น กปภ. จะตัดสิทธิ์การเสนอราคา ทั้งนี้ ผู้รับจ้างแต่ละชั้นจะมีขีดความสามารถในการรับงานได้ไม่เกิน 5 เท่า ของทุนจดทะเบียน (ที่ชำระมูลค่าหุ้นครบถ้วนแล้ว) ณ วันยื่นข้อเสนอ และ กปภ. พิจารณาตามเงื่อนไขที่กำหนดไว้ในหลักเกณฑ์การขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ กปภ. ตามหลักเกณฑ์ที่แนบท้ายประกาศประกวดราคา

 3.6 ผู้เสนอราคาต้องมีผลงานก่อสร้างประเภทเดียวกันกับงานที่ประกวดราคาจ้างเหมา ผลงานดังกล่าวต้องเป็นผลงานสัญญาเดียว และแล้วเสร็จตามสัญญาภายในวงเงินไม่น้อยกว่า **11,349,704.-** บาท ประเภทของงานได้แก่ งานวางท่อและติดตั้งเครื่องสูบน้ำ และต้องเป็นคู่สัญญาโดยตรงกับส่วนราชการ หรือหน่วยงานของรัฐ / เอกชน โดยมีหลักฐานที่ต้องยื่น ได้แก่ สำเนาสัญญาจ้าง หนังสือรับรองจากเจ้าของงานและ/หรือผู้ว่าจ้าง

3.7 บุคคลหรือ...

- 2 -

 3.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 3.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการ จัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 3.9 คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

**4**. **ระยะเวลาในการก่อสร้าง** ไม่เกิน **150 วัน**

**5**. **ราคากลางในการเริ่มต้นประมูล** **28,374,260.- บาท** (รวมภาษีมูลค่าเพิ่มแล้ว)

**6.** **ในการเสนอราคา** ผู้เสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ 50,000.-บาท จากราคากลางงานก่อสร้าง และการเสนอลดราคาครั้งถัดๆ ไป ต้องเสนอลดราคาครั้งละไม่น้อยกว่า 50,000.-บาท จากราคาครั้งสุดท้ายที่เสนอลดแล้ว

**----------------------------------**

**บันทึกข้อความ**

**หน่วยงาน** คณะกรรมการร่างขอบเขต (TOR) และร่างเอกสารประกวดราคา ตามคำสั่ง กปภ.ข.๖/175/2557

**ที่** **วันที่** กุมภาพันธ์ ๒๕๕7

**เรื่อง** คณะกรรมการร่างขอบเขต (TOR) และร่างเอกสารประกวดราคา

เรียน ผู้อำนวยการการประปาส่วนภูมิภาคเขต ๖ (ผ่านหัวหน้าเจ้าหน้าที่พัสดุ)

ตามคำสั่งการประปาส่วนภูมิภาคเขต 6 ที่ กปภ.ข.6/175/2557 ลงวันที่ 13 กุมภาพันธ์ 2557 แต่งตั้งให้ข้าพเจ้าและผู้มีรายชื่อตามบันทึกนี้ เป็นคณะกรรมการกำหนดร่างขอบเขตของงานและร่างเอกสารประกวดราคาจ้างเหมา โครงการก่อสร้างและปรับปรุงแหล่งน้ำ กปภ.สาขากาฬสินธุ์ อ.เมือง จ.กาฬสินธุ์ งบประมาณปี 2557 โดยอาศัยอำนาจตามความในข้อ 4 แห่งข้อบังคับการประปาส่วนภูมิภาคว่าด้วยการพัสดุ (ฉบับที่ 2) พ.ศ. 2539 และข้อ 8 (1) แห่งระเบียบสำนักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. 2549 นั้น

คณะกรรมการฯ ได้พิจารณาดำเนินการจัดทำร่างขอบเขตของงานและร่างเอกสารประกวดราคา ตามตัวอย่างของกรมบัญชีกลางแล้วเสร็จ (รายละเอียดตามเอกสารแนบ) ทั้งนี้ตามระเบียบฯ ต้องขออนุมัติหัวหน้าหน่วยงานก่อนที่จะนำสาระสำคัญที่สามารถเผยแพร่ได้ในประกาศทางเว็บไซด์ของหน่วยงานและส่งให้กรมบัญชีกลางเผยแพร่ทางเว็บไซด์ของกรมบัญชีกลางต่อไป

จึงเรียนมาเพื่อโปรดอนุมัติขอบเขตของงานสำหรับการจ้างเหมางานและร่างเอกสารประกวดราคาจ้างเหมา โครงการก่อสร้างและปรับปรุงแหล่งน้ำ กปภ.สาขากาฬสินธุ์ อ.เมือง จ.กาฬสินธุ์ งบประมาณปี 2557 ตามที่แนบมาพร้อมนี้ด้วยแล้ว จักเป็นพระคุณยิ่ง

##

 ลงชื่อ ............................................ ประธานกรรมการ (นายธนกร ศิลปะรายะ) ผู้อำนวยการกองแผนและวิชาการ กผว.กปภ.ข.6

 ลงชื่อ ........................................... กรรมการ

 (นายวุฒิพงศ์ โนนศรีชัย)

 หัวหน้างานงานแหล่งน้ำ กผว.กปภ.ข.6

 ลงชื่อ ........................................... กรรมการ

 (นายเลิศ เกิดชัยภูมิ)

 วิศวกร 4 กผว.กปภ.ข.6